Hydnoraceae

Se teksten


Hydnoraceae er en plantefamilie av parasittiske planter i ordenen Piperales, som nå anerkjennes av de fleste botaniske forskere. Den omfatter noen få arter fordelt på to planteslekter. Artene vokser kun i Afrika, Jemen og Madagaskar (Hydnora), samt i det sørlige Sør-Amerika med en mulig art i Costa Rica (Prosopanche). Artene i denne familien har svært uvanlig morfologi, bl.a. mangler de helt og holdent blader og blomstene er meget spesialiserte. 

Slekten Hydnora i Afrika har 5 anerkjente arter (2007), men kanskje så mange som 12-15 totalt inklusive mulige varianter. Arten Hydnora africana er uten klorofyll, stilken er underjordisk mens de overjordiske og sukkulente blomstene er rødfiolette utenpå og sterkt røde inni. Denne planten har en blomst som kan åpnes og lukkes, og tidvis fanger den biller som etter en tid unnslipper blomsten. Den vokser i tørre områder idet sørlige Afrika, som parasitt på røttene av medlemmer av vortemelkfamilien. Også Hydnora triceps er en parasitt på vortemelk-planter, men utelukkende på arten Euphorbia dregeana.

Slekten Prosopanche har bare anerkjente 3 arter, to av dem i Argentina og Paraguay, og én mulig art lengre nord i Costa Rica i Mellom-Amerika.

 Taksonomi 
Følgende 2 slekter, med samtlige allment anerkjente arter listet nedenfor, hører til denne familien:
Familie Hydnoraceae
 Hydnora – 12-15 arter (5 anerkjente)
 Hydnora africana – sørlige Afrika
 Hydnora johannis = syn. Hydnora abyssinica - Etiopia
 Hydnora esculenta
 Hydnora sinandevu – Tanzania
 Hydnora triceps – sørlige Afrika
 Prosopanche – 3 arter
 Prosopanche americana – Argentina, Paraguay
 Prosopanche bonacinae – Argentina
 Prosopanche costaricensis – Costa Rica

 Eksterne lenker 

 Hydnoraceae – beskrivelse av arter hos Parasitic Plants.
 Nickrent, D. L., A. Blarer, Y.-L. Qiu, D. E. Soltis, P. S. Soltis, og M. Zanis: «Molecular data place Hydnoraceae with Aristolochiaceae», American Journal of Botany Nr. 89 (11), 2002m side 1809-1817. 
 Kushan U. Tennakoon, Jay F. Bolin, Lytton J. Musselman og Erika Maass : «Structural attributes of the hypogeous holoparasite Hydnora triceps», American Journal of Botany Nr. 94, 2007, side 1439-1449. 

Kategori:Pepperordenen